CELEX: 62008FN0104
Language: sl
Date: 2008-12-30 00:00:00
Title: Zadeva F-104/08: Tožba, vložena 30. decembra 2008 – Angelidis proti Parlamentu

21.2.2009   
            
            
               SL
            
            
               Uradni list Evropske unije
            
            
               C 44/77
            
         Tožba, vložena 30. decembra 2008 – Angelidis proti Parlamentu
   (Zadeva F-104/08)
   (2009/C 44/140)
   Jezik postopka: francoščina
   Stranki
   
      Tožeča stranka: Angel Angelidis (Luxembourg, Luksemburg) (zastopnik: E. Boigelot, odvetnik)
   
      Tožena stranka: Evropski parlament
   Predmet in opis spora
   Prvič, razglasitev ničnosti obvestila o prostem delovnem mestu št. 12564, ki ga je 26. februarja 2008 predsednik Evropskega parlamenta izdal za prosto delovno mesto direktorja Generalne direkcije za notranjo politiko Unije – Direkcija D proračun, ter postopka zaposlitve, začetega na podlagi tega obvestila. Drugič, razglasitev ničnosti odločbe o zavrnitvi kandidature tožeče stranke za delovno mesto direktorja proračuna Generalne direkcije za notranjo politiko in o imenovanju drugega kandidata na to delovno mesto. Nazadnje, zahteva za poplačilo nepremoženjske in premoženjske škode, nastale tožeči stranki, in za imenovanje tožeče stranke v naziv direktor „ad personam“.
   Predlogi tožeče stranke
   
               —
            
            
               Za nično naj se razglasi odločba OPI z dne 23. septembra 2008 in posledično tudi obvestilo o prostem delovnem mestu št. 12564, ki ga je 26. februarja 2008 predsednik Evropskega parlamenta izdal za prosto delovno mesto direktorja Generalne direkcije za notranjo politiko Unije – Direkcija D proračun;
            
         
               —
            
            
               posledično naj se za ničnega razglasi postopek zaposlitve prek premestitve ali napredovanja, začet na podlagi tega obvestila o prostem delovnem mestu;
            
         
               —
            
            
               za nično naj se razglasita odločba OPI z dne 21. novembra 2008 o imenovanju direktorja proračuna Generalne direkcije za notranjo politiko in odločba o zavrnitvi kandidature tožeče stranke za to delovno mesto;
            
         
               —
            
            
               toženi stranki naj se naložilo plačilo odškodnine za nepremoženjsko in premoženjsko škodo in za oškodovanje kariere tožeče stranke, kar skupno ocenjuje – s pridržkom zvišanja ali znižanja med postopkom – na 25 000 eurov, in sicer – upoštevaje zlasti neustrezno izvršitev sodbe Sodišča prve stopnje z dne 13. septembra 2007 – zaradi hude zlorabe pooblastil in okoliščin, v katerih je prišlo do tega novega izpodbijanega imenovanja;
            
         
               —
            
            
               v vsakem primeru naj se tožeči stranki dodeli naziv direktor „ad personam“, in sicer zaradi velike škode, nastale njeni karieri, ker je Parlament neupravičeno ni imenoval v višji naziv;
            
         
               —
            
            
               Evropskemu parlamentu naj se naloži plačilo stroškov.